CELEX: 32010R0520
Language: bg
Date: 2010-06-16 00:00:00
Title: Регламент (ЕС) № 520/2010 на Комисията от 16 юни 2010 година за изменение на Регламент (ЕО) № 831/2002 относно достъпа до поверителни данни за научни цели по отношение на достъпните проучвания и източниците на статистически данни  (Текст от значение за ЕИП)

17.6.2010   
            
            
               BG
            
            
               Официален вестник на Европейския съюз
            
            
               L 151/14
            
         РЕГЛАМЕНТ (ЕС) № 520/2010 НА КОМИСИЯТА
   от 16 юни 2010 година
   за изменение на Регламент (ЕО) № 831/2002 относно достъпа до поверителни данни за научни цели по отношение на достъпните проучвания и източниците на статистически данни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 223/2009 на Европейския парламент и на Съвета от 11 март 2009 година относно европейската статистика (1), и по-специално член 23 от него,
   като има предвид, че:
   
               (1)
            
            
               В Регламент (ЕО) № 831/2002 на Комисията (2) се установяват условията, при които може да бъде предоставян достъп до поверителни данни, предавани на органа на Общността, с цел да се даде възможност да бъдат извлечени статистически заключения за научни цели. В посочения регламент са изброени различните проучвания и източници на данни, към които той се прилага.
            
         
               (2)
            
            
               Налице е нарастващ интерес от страна на изследователите и научната общност като цяло към получаване на достъп с научна цел до поверителни данни от Европейската система за здравни интервюта (EHIS), от статистическите данни на Общността за информационното общество (CSIS), от проучването на бюджета на домакинствата (HBS) и от статистическите справки при автомобилен превоз на товари (CGR).
            
         
               (3)
            
            
               Целта, която се поставя пред EHIS, е да изготвя хармонизирани оценки с висока степен на съпоставимост между държавите-членки на ЕС по отношение на здравословното състояние, начина на живот (факторите, определящи здравето) и здравните услуги за гражданите на ЕС. Включените във въпросника теми обслужват както породените от политиките нужди от данни, така и научните изследвания. Като използват индивидуални набори от данни, научните работници ще получат възможност да провеждат изследвания върху строго определени групи хора (например такива в напреднала възраст), по-добре да оценяват здравословното им състояние и начина, по който здравеопазването да отговори на техните нужди. Резултатите от такива изследвания биха могли да се използват за съставяне на специфични планове, насочени към различни групи от населението, или за оценка на европейски и/или национални планове за превенция.
            
         
               (4)
            
            
               В Регламент (ЕО) № 808/2004 на Европейския парламент и на Съвета от 21 април 2004 година относно статистическите данни на Общността за информационното общество (3) се съдържа правна рамка за предоставянето на хармонизирани статистически данни за използването на информационните и комуникационните технологии (ИКТ) от домакинствата и от физическите лица. Достъпът до индивидуални набори данни би бил много полезен за изследователската работа върху въздействието на ИКТ върху европейските общества и върху интеграцията по отношение на компютърните технологии. Резултатите могат да бъдат използвани за оценка на съществуващите политики и за определяне на нови политики на национално и на европейско равнище, както в случая със стратегията „i2010“.
            
         
               (5)
            
            
               В HBS се съдържа класификация на разходите на домакинствата в зависимост от характеристиките на последните, включително главата на семейството и приходите на домакинството. Хомогенността на този източник на данни позволява да се създават инструменти за микросимулации, за да се проверяват валидни за целия ЕС хипотези и да се даде възможност на лицата, създаващи политиките, да вземат компетентни решения.
            
         
               (6)
            
            
               Регламент (ЕО) № 1172/98 на Съвета от 25 май 1998 година относно статистическите справки при автомобилен превоз на товари (4) съдържа изискването докладващите страни на всеки три месеца да предоставят на Евростат микроданни за включените в извадката превозни средства, за осъществените от тях пътувания и за стоките, превозени при посочените пътувания между регионите. Достъпът до посочените данни от страна на изследователите би бил от полза за анализите на политиката в областта на транспорта и за създаването на модели на транспорта, inter alia за целите на регионалната политика на ЕС, на балансирането на различните видове транспорт и за развитието на трансевропейската транспортна мрежа в ЕС.
            
         
               (7)
            
            
               Следователно Европейската система за здравни интервюта (EHIS), статистическите данни на Общността за информационното общество (CSIS) — модул 2: физически лица, проучването на бюджета на домакинствата (HBS) и статистическите справки при автомобилен превоз на товари (CGR) следва да бъдат добавени към списъка в Регламент (ЕО) № 831/2002.
            
         
               (8)
            
            
               Мерките, предвидени в настоящия регламент, са в съответствие със становището на Комитета на Европейската статистическа система (Комитет на ЕСС),
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 831/2002 се изменя, както следва:
   
               1.
            
            
               В член 5 параграф 1 се заменя със следното:
               „1.   Органът на Общността може да предоставя достъп в своите помещения до поверителни данни, получени от следните проучвания или източници на статистически данни:
               
                           —
                        
                        
                           групата на Европейската общност за проучване на домакинствата,
                        
                     
                           —
                        
                        
                           проучването на работната сила,
                        
                     
                           —
                        
                        
                           проучването на Общността в областта на иновациите,
                        
                     
                           —
                        
                        
                           проучването в областта на продължаващото професионално обучение,
                        
                     
                           —
                        
                        
                           проучването на структурата на заплатите,
                        
                     
                           —
                        
                        
                           статистическите данни на Европейския съюз за доходите и условията на живот,
                        
                     
                           —
                        
                        
                           проучването на образованието за възрастни,
                        
                     
                           —
                        
                        
                           изследването на структурата на земеделските стопанства,
                        
                     
                           —
                        
                        
                           европейската система за здравни интервюта,
                        
                     
                           —
                        
                        
                           статистическите данни на Общността за информационното общество (CSIS) — модул 2: физически лица, домакинства и информационно общество,
                        
                     
                           —
                        
                        
                           проучването на бюджета на домакинствата,
                        
                     
                           —
                        
                        
                           статистическите справки при автомобилен превоз на товари.
                        
                     Въпреки това, по искане на националните органи, които са предоставили данните, може да не бъде предоставен достъп до тези данни за конкретен изследователски проект.“
            
         
               2.
            
            
               В член 6 параграф 1 се заменя със следното:
               „1.   Органът на Общността може да предостави на разположение набори от анонимизирани микроданни, получени от следните проучвания или източници на статистически данни:
               
                           —
                        
                        
                           групата на Европейската общност за проучване на домакинствата,
                        
                     
                           —
                        
                        
                           проучването на работната сила,
                        
                     
                           —
                        
                        
                           проучването на Общността в областта на иновациите,
                        
                     
                           —
                        
                        
                           проучването в областта на продължаващото професионално обучение,
                        
                     
                           —
                        
                        
                           проучването на структурата на заплатите,
                        
                     
                           —
                        
                        
                           статистическите данни на Европейския съюз за доходите и условията на живот,
                        
                     
                           —
                        
                        
                           проучването на образованието за възрастни,
                        
                     
                           —
                        
                        
                           изследването на структурата на земеделските стопанства,
                        
                     
                           —
                        
                        
                           европейската система за здравни интервюта,
                        
                     
                           —
                        
                        
                           статистическите данни на Общността за информационното общество (CSIS) — модул 2: физически лица, домакинства и информационно общество,
                        
                     
                           —
                        
                        
                           проучването на бюджета на домакинствата,
                        
                     
                           —
                        
                        
                           статистическите справки при автомобилен превоз на товари.
                        
                     Въпреки това, по искане на националните органи, които са предоставили данните, може да не бъде предоставен достъп до тези данни за конкретен изследователски проект.“
            
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 юни 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 87, 31.3.2009 г., стр. 164.
   
      (2)  ОВ L 133, 18.5.2002 г., стр. 7.
   
      (3)  ОВ L 143, 30.4.2004 г., стр. 49.
   
      (4)  ОВ L 163, 6.6.1998 г., стр. 1.